Ronie

Ronie, vlastným menom Veronika Adamičková (* 2. máj 1995), je slovenská speváčka. Do povedomia sa dostala v roku 2013 vďaka účinkovaniu v talentovej šou Česko Slovensko má talent so skupinou Foresomeone. Vydala niekoľko úspešných singlov a má na konte spolupráce s umelcami ako Dominika Mirgová, Majk Spirit či ADiss. V roku 2019 vydala debutové EP Domino a v októbri 2023 svoj prvý štúdiový album Roniemoon. Medzi jej známe single patria „2004“, „Lonely“, „Aaliyah“ či „V búrke“.

 Životopis 
 Začiatky a skupina Foursomeone 
Skúsenosti nazbierala už počas základnej školy, kde účinkovala v muzikáloch. V roku 2012 sa zúčastnila kastingu do Česko Slovenskej Superstar.
Do povedomia sa dostala v roku 2013 vďaka účinkovaniu v talentovej šou Česko Slovensko má talent. V tom čase však nevystupovala sama, ale so svojou štvorčlennou dievčenskou skupinou Forsomeone. Skupina vznikla v roku 2013, po kastingu, na ktorom scenárista Andy Kraus hľadal do televízneho seriálu Panelák speváčky ako epizódne postavy pre skupinu Alžbety Ferencovej, ktorá v tom čase v Paneláku hrala. Spočiatku mali len párkrát vystupovať v známom bare. Nakoniec táto možnosť a samotné natáčanie spojila štyri talentované ženy, a vytvorila tak samostatnú epizódu v ich životoch. Po účinkovaní v  šou Československo má talent nahrala dievčenská skupina tri single s klipom a jeden bezklipový singel. Speváčka Ronie vnímala tento fakt ako stagnáciu a po dvoch rokoch ich fungovania sa rozhodla skupinu opustiť a sa rozhodla pre sólovú kariéru. V roku 2014 naspievala vokály na Tinin akustický album Unplugged CD 2004–2014 a taktiež bola hosťom na jeho turné.

 Sólová kariéra a EP Domino 
Ronie krátko po svojom odchode zo skupiny v roku 2016 nahrala skladbu „Máme čas“ s Igorom Kmeťom, či „Je mi to jasné“ s Tomim Popovičom. Ponuku na spoločný duet s Tomim Popovičom dostala ešte počas účinkovania v skupine. S ostatnými dievčatami v skupine mali však dohodu, že buď budú nahrávať všetky spolu, alebo žiadna. Keďže ponuka bola smerovaná len Ronie, odmietla. Po vydaní sa na sólovú dráhu, jej však nič nebránilo v spolupráci. Pár mesiacov pred vydaním EP zarezonoval dobre zvolený letný singel „Bam Bam“ s Majkom Spiritom. EP, ktoré vznikalo dva roky, bolo pôvodne plánované ako štúdiový album. Po producentskej stránke sa na jednotlivých skladbách podieľala až pätica producentov: Grimaso, Viktor Hazard, DJ Wich, Hoodini a ADiss, ktorý zároveň v jednej piesni hosťuje. Nahrávku pokrstila spolu s Dominikou Mirgovou, Majkom Spiritom a ďalšími interpretmi, ktorí sa na nahrávke podieľali. Tretím duetom na albume, ktorý bol taktiež vydaný ako singel, je skladba „Stále“ s Dominikou Mirgovou. Pôvodne mala byť skladba nahraná so speváčkou Mishou. 

 Album Roniemoon 
30. októbra 2023 jej vyšiel prvý štúdiový album Roniemoon. Na nahrávke hosťovali Monika Bagárová, Dominika Mirgová či Kali.

 Diskografia 
 Štúdiové albumy 
 2023 – Roniemoon

 EP 
 2017 – Domino

 Single 
Sólo
 2016 – „Čo bolo v nás“
 2017 – „Mayday“
 2017 – „Bonnie and Clyde“
 2019 – „Bam bam“ (feat. Majk Spirit)
 2019 – „Stále“ (feat. Dominika Mirgová)
 2020 – „Domino“
 2021 – „24/12“
 2022 – „2004“
 2022 – „Lonely“ (Ronie & Dominika Mirgová)
 2022 – „Aaliyah“
 2023 – „V búrke“
 2023 – „S kým si“
 2023 – „Déjà vu“ (feat. Kali)
 2024 – „Na čo sa hráme“
 2024 – „Mesiac“ (feat. Monika Bagárová)
Hosťovanie
 2016 – „Je mi to jasné“ (Tomi Popovič feat. Ronie)
 2016 – „Keď teba mám“ (DJ Wich feat. Ronie)
 2016 – „Ami Sofia“ (Suvereno feat. Ronie)
 2017 – „Len s ňou“ (Peter Pann feat. Tomáš Jedno, Kúduš Panpolák, Ronnie)
 2017 – „V pohode“ (Zrebný & Frlajs feat. Ronie)
 2018 – „Ma bejbe“ (ADiss, Hoodini feat. Ronie)
 2018 – „Venus & Mars“ (Aleksandar Vidakovic & Adam A. Kuruc & Ronie)
 2019 – „Navždy spolu“ (Zrebný & Frlajs feat. Ronie)
 2019 – „Masterpiece“ (Suvereno feat. Ronie)
 2020 – „Cizí“ (DJ Wich feat. Renne Dang, Ronie)
 2020 – „Júnajúl“ (Suvereno feat. Ronie)
 2020 – „Zavri oči“ (Saimonsa feat. Ronie & Dano Kapitán)
 2021 – „Oáza“ (Dominika Mirgová feat. Ronie)
 2022 – „Daj mi ruku“ (Mairee feat. DeeepThought x Ronie)
 2022 – „Učím sa lietať“ (Vladis feat. Ronie)
 2023 – „Princezná“ (Yael feat. Ronie)
 2023 – „Let's Go“ (Majk Spirit feat. Kali & Ronie)
 2023 – „Bday“ (Dominika Mirgová feat. Ronie)

 Skladby umiestnené v rebríčkoch 
RokPieseňUmiestnenie v rebríčkochAlbum SK RADIO TOP 100 Vrcholové pozície singlov Ronie v rebríčku TOP 100 najhranejších singlov v slovenských rádiách:

  SK RADIO TOP 50 SK Vrcholové pozície singlov Ronie v rebríčku TOP 50 najhranejších domácich singlov v slovenských rádiách:




  SK  SINGLES DIGITAL TOP 100 Vrcholové pozície singlov Ronie v rebríčku TOP 100 digitálnych singlov na Slovensku:
  SKSINGLES DIGITAL TOP 50   Vrcholové pozície singlov Ronie v rebríčku TOP 50 digitálnych domácich singlov na Slovensku:
 2017„Bonnie & Clyde“ 77 13 — — Domino2023„Princezná“ (Yael & Ronie) — 31 23 15 —„S kým si“ 63 4 — —2024„2004“ — 36 — — Roniemoon„Déja vu“ (feat. Kali) — 48 — —Single č. 1 0 0 0 0Single v TOP 10 0 1 0 0

 Koncertné turné 
 2024: Roniemoon Tour

 Filmografia 
 Televízia 
 2008 – Panelák (TV seriál)

 2013 – Milujem Slovensko
 2013 – Česko Slovensko má talent IV
 2023 – Neskoro večer (19. séria, 12. epizóda)

 Referencie 


 Externé odkazy 

 Ronie na Discogs


Kategória:Slovenské speváčky
Kategória:Slovenské popové speváčky